Andrea Compagno a reacționat, după ce FCU Craiova a retrogradat în Liga a 2-a. Atacantul italian a vorbit despre situația de la fosta sa echipă, care nu a reușit să rămână în prima ligă.
Chiar dacă în sezonul regulat se lupta pentru play-off, FCU Craiova a terminat ultima în Liga 1, cu 22 de puncte. Astfel, echipa lui Adrian Mititelu a revenit în eșalonul secund al fotbalului românesc.
Andrea Compagno a reacționat, după ce FCU Craiova a retrogradat în Liga a 2-a
Atacantul care a fost adus în România de Adrian Mititelu este de părere că jucătorii de la FCU Craiova aveau toate condițiile pentru a face performanță și nu înțelege cum s-a ajuns la retrogradarea echipei.
Totodată, acesta a avut și un mesaj pentru Adrian Mititelu și a spus că și-ar dori ca patronul din Bănie să nu se retragă din fotbal.
„Nu i-am scris nimic patronului. Este un moment foarte urât. La cum i-am cunoscut eu pe ei, nu mi s-a părut bine să le scriu imediat. O să le scriu, am citit că trebuie să se gândească dacă continuă sau nu. Fratele iubitei mele are tricou. Când se duce îmi trimite poze, când îmbracă acest tricou.
Pentru mine a fost o dezvoltare de carieră. Înţeleg perfect care e problema. E unul dintre puţinii patroni care bagă tot din buzunar. Şi când se întâmplă o tragedie sportiva, trebuie să se gândească. Cred şi sper să continue.
Pentru asta nu am putut să cred cum s-a sfârşit sezonul. Pentru mine era o echipă foarte bună, care se putea bate la play-off. Au mulţi, Bauza, Baeten, Bahassa. Nu ştiu ce s-a întâmplat. Poate că schimbările de antrenor. Nu vreau să zic nimic, doar cine a fost acolo la echipă poate să ştie.
Toate condiţiile sunt foarte bune acolo. Nu le-a lipsit niciun ban. Mi-am scris cu Baeten, cu care am rămas în foarte buna relaţie şi el era foarte afectat. El în ultima perioadă era şi căpitanul. Aceşti trei jucători cred că pot să joace la toate echipele din România”, a spus Andrea Compagno, la orangesport.ro.
Andrea Compagno a văzut lista atacanților doriți de Gigi Becali și a reacționat imediat
Andrea Compagno a văzut lista atacanților doriți de Gigi Becali și a reacționat imediat. Italianul plecat în această iarnă de la FCSB a vorbit despre campania de transferuri a campioanei.
Momentan, pe această listă s-ar afla nume precum Denis Alibec, Louis Munteanu și Florin Tănase.
„Toţi trei pe care i-ați enumerat sunt jucători care au fost foarte buni în acest campionat şi sunt jucători buni, cu nume. Poate Alibec, pentru că a fost la Steaua (n.r. FCSB), dar vine după o schimbare. Nu ştiu, cel mai sigur că performează poate fi Tănase, în 2-3 ani a înscris 20 de goluri.
Dacă vrei unul sigur care marchează cred că ar trebui să fie el, dar nu ştiu el dacă e interesat sau nu pentru că joacă în Arabia, care este un campionat foarte important, nu ştiu dacă vrea înapoi la FCSB. Pentru FCSB ar fi bine unul din aceşti trei jucători. Şi Munteanu e mai tânăr, dar a făcut bine.”, a declarat Andrea Compagno, potrivit sursei citate anterior.